《和李曼长官约游郊园》
宋代·冯山

郊园闻葺旧亭台，晓访冰须冻结腮。野景豁从江上见，云扃深向雾中开。

早知閒处登临好，何恨忙时取次来。梦草新诗酬不得，谢家兄弟尽清才。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。